 Ezikiel 21  Okwu Jehova wee ruo m ntị ọzọ, sị:Nwa nke mmadụ, chee ihu na Jeruselem ma kwuo okwu megide ebe ndị dị nsọ, buokwa amụma ihe a ga-eme ala Izrel.Sị ala Izrel, Nke a bụ ihe Jehova kwuru: Lee, m na-emegide gị, m ga-amịpụtakwa mma agha m nọbọ ya bipụ ma onye ezi omume ma onye ajọ omume netiti gị.Ya mere, mma agha m ga-esi nọbọ ya pụta imegide anụ ahụ niile, malite nebe ndịda ruo nebe ugwu, ka m wee bipụ ma onye ezi omume ma onye ajọ omume nime gị.Anụ ahụ niile ga-amarakwa na mụ onwe m, Jehova, amịpụtawo mma agha m nọbọ ya. Ọ gakwaghị alaghachi azụ.Ma gị onwe gị, nwa nke mmadụ, sụọ ude mgbe úkwù na-ama gị jijiji. Jiri obi ilu sụọ ude nihu ha.Ọ ga-erukwa na, ọ bụrụ na ha asị gị, Gịnị mere i ji na-asụ ude? ị ga-asị ha, Ọ bụ nihi ozi nke na-abịa. Nihi na ọ ga-abịarịrị, obi ga-alọkwa onye ọ bụla mmiri. Aka niile ga-akụda, mmụọ ọ bụla ga-ada mbà, ikpere niile ga-agụsịkwa mmiri. Lee! Ọ ga-abịarịrị, a ga-emekwa ka o mezuo, ka Ọkaakaa Onyenwe anyị Jehova kwuru.Okwu Jehova wee ruo m ntị ọzọ, sị:Nwa nke mmadụ, buo amụma, sị, Nke a bụ ihe Jehova kwuru: Kwuo, sị, Mma agha, mma agha! A mụwo ya, e mewokwa ka ọ na-egbu maramara.A mụrụ ya ka e jiri ya gbuo ndị mmadụ; a mụrụ ya ka ọ na-egbu maramara.E nyefewo ya ka e mee ka ọ na-egbu maramara, ka e wee jiri ya naka. A mụwo mma agha ahụ, e mewo ka ọ na-egbu maramara, ka e wee nye ya onye na-egbu mmadụ.Kwaa ákwá, tiekwa mkpu ákwá, gị nwa nke mmadụ, nihi na mma agha ahụ na-emegide ndị m; ọ na-emegide ndị isi niile nke Izrel. E nunyewo ndị a niile ná mma agha ahụ, ha na ndị m. Ya mere, tie aka napata ụkwụ.Nihi na e mewo nnyocha, gịnịkwanụ ga-eme ma ọ bụrụ na ọ jụrụ mkpanaka eze? Ọ gaghị adịgide, ka Ọkaakaa Onyenwe anyị Jehova kwuru.Ma gị onwe gị, nwa nke mmadụ, buo amụma, kụọkwa aka, kwuo Mma agha! ugboro atọ. Ọ bụ mma agha e ji gbuo ndị e gburu egbu. Ọ bụ mma agha e ji gbuo onye bụ onye ukwu, bụ mma agha nke na-agba ha gburugburu.Ka obi wee lọọ mmadụ mmiri, ka ndị a ga-akwatu nọnụ ụzọ ámá ha niile wee dị ọtụtụ, m ga-eji mma agha gbuo ndị mmadụ. Ewoo, e mere ya ka ọ na-egbu maramara, a mụrụ ya amụ ka e jiri ya gbuo ndị mmadụ!Dị nkọ; gaa naka nri! Dịrị nebe i kwesịrị ịdị; gaa naka ekpe! Ebe ọ bụla e chere gị ihu!Mụ onwe m ga-akụkwa aka, m ga-emekwa ka ọnụma m dajụọ. Mụ onwe m, Jehova, ekwuwo ya.Okwu Jehova wee ruo m ntị ọzọ, sị:Ma gị onwe gị, nwa nke mmadụ, meere onwe gị ụzọ abụọ mma agha eze Babịlọn ga-esi bata. Ha abụọ ga-esi notu ala ahụ pụta, a ga-emekwa ka e nwee ihe ga na-egosi ụzọ; a ga-eme ka ọ dịrị nisi ụzọ e si abanye nobodo.Ị ga-eme ka e nwee otu ụzọ mma agha ahụ ga-esi bata wakpo Raba nke ụmụ Amọn, otu ga-awakpo Juda, wakpo Jeruselem e wusiri ike.Nihi na eze Babịlọn kwụụrụ otu ebe nebe ụzọ wara ngalaba, nisi ụzọ abụọ, iji gbaa afa. Ọ yọgharịwo akụ. O jiriwo terafim jụọ ase; o lewo anya nimeju.Afa o ji aka nri ya gbaa gosiri na ha kwesịrị ịga Jeruselem, iguzobe ihe e ji akwatu mgbidi, imeghe ọnụ kwuo ka e gbuo ndị mmadụ, itisi mkpu agha ike, iguzobe ihe e ji akwatu mgbidi nọnụ ụzọ ámá, ịma ékpè, iwu mgbidi nnọchibido.Ọ dị ka ịgba afa ụgha nanya ha, ya bụ, nanya ndị ṅụrụ iyi e nyere ha ṅụọ; ọ na-echetakwa njehie ha, ka e wee jide ha.Ya mere, nke a bụ ihe Ọkaakaa Onyenwe anyị Jehova kwuru, Ebe ọ bụ na unu emewo ka e cheta njehie unu site nikpughe mmehie unu, ka e wee hụ mmehie unu dị ka ihe niile unu na-eme si dị, ebe ọ bụ na e chetara unu, aka ga-akpara unu.Ma gị onwe gị, onyeisi ọjọọ nke Izrel, onye e merụrụ ahụ nke ukwuu, onye ụbọchị ya bịaworo noge njehie nke mgbe ikpeazụ,nke a bụ ihe Ọkaakaa Onyenwe anyị Jehova kwuru, Wepụ ákwà ahụ e kere ya nisi, kpupụkwa okpueze ya. Nke a agaghị adịkwa otú ọ dịbu. Mee ka ọbụna onye dị ala dịrị elu, meekwa ka onye nke dị elu dịrị ala.Mbibi, mbibi, mbibi ka m ga-ebibi ya. Ọ gaghịkwa abụ nke onye ọ bụla ruo mgbe onye o ruuru bịara, m ga-ewerekwa ya nye ya.Ma gị onwe gị, nwa nke mmadụ, buo amụma, sị, Nke a bụ ihe Ọkaakaa Onyenwe anyị Jehova kwuru banyere ụmụ Amọn nakwa banyere nkọcha ha na-akọcha. Ị ga-asịkwa, Mma agha, mma agha a mịpụtara amịpụta maka igbu ndị mmadụ, nke a mụrụ ka ọ na-egbu maramara, ka o ripịa ndị mmadụ,nihi na ha na-ahụtara gị ihe na-abụghị eziokwu, nihi na ha na-agbara gị afa ụgha, iji mee ka ị dakwasị nolu ndị e gburu egbu, bụ ndị ajọ omume, ndị ụbọchị ha bịaworo noge njehie nke mgbe ikpeazụ.Mịghachi ya nọbọ ya. M ga-ekpe gị ikpe nebe e kere gị, nala i si.M ga-awụkwasị gị ọnụma m. M ga-afụkwasị gị ọkụ nke oké iwe m, m ga-enyefekwa gị naka ndị na-adịghị eche echiche, ndị nwere nkà nibibi ihe.Ị ga-abụrụ ọkụ nkụ. Ọbara gị ga-adị netiti ala ahụ. A gaghị echeta gị, nihi na mụ onwe m, Jehova, ekwuwo ya. 